Terms of trade - Astrodienst Guest user u1360157102
23-Jul-2016, 23:15 UT/GMT Wydverspreide korrupsie in SAPD
Geskryf deur Dr JJ de Villiers
Met verwysing na die tragiese insident van n jong boer wat doodgeskiet is in die omgewing van Hoopstad en die teenwoordigheid van SAPD uniforms op die toneel vat dit my na n insident op 18 Oktober 2018.
Ek ontvang 'n oproep wat sê ek moet gaan kyk daar is pensmis langs die kamp waar beeste van ons loop. Op die toneel aangekom vind ek dat die heining deur 'n vragmotor platgery is. Die identifikasie plaatjie van die voertuig wat moontlik die heining plat gery het, het ek op die toneel opgetel.
Ek merk toe dat daar 4 hope pensmis langs die pad lê en besef dat hier minstens 4 beeste betrokke moes gewees het. By verdere ondersoek is gevind dat daar ongeveer 23:00 die nag tevore 'n ongeluk was waar die voertuig soos op foto 'n bees gestamp het.
Dit was maklik om die voertuig en die eienaar van die voertuig op te spoor deurdat ek gewoon kontak gemaak het met die insleepdienste. Die foto van die voertuig is dan ook op hulle werf geneem.
Tydens ondervraging van die eienaar en die insleepdienste het dit aan die lig gekom dat daar 'n ambulans en verskeie SAPD voertuie op die toneel was terwyl beide die insleepdiens en die eienaar van die voertuig wat in die ongeluk betrokke was nog op die toneel was.
Ek is toe na die SAPD kantoor op Hennenman en het gevra of hulle bewus was van 'n ongeluk op die bepaalde pad. Almal in uniform was bewus van die voorval. Aangesien my pad in diens van my land ook deur die aanklagkantore gegaan het is ek nog effe op hoogte van wat daar behoort te gebeur. Daarom neem ek toe die Ongelukverslagboek af daardie foto spreek vanself.
Dit word toe duidelik dat hier groot fout is. Die aanklag kantoor weier of versuim om die voertuie wat op die toneel was aan my bekend te maak asook wie die drywers was. Ek besef toe dat hier 'n doodloopstraat is en skakel direk met Veediefstal op Odendaalsrus. Die reaksie nadat ek die persoon wie die telefoon geantwoord het ingelig het dat ek vermoed dat lede van die SAPD 4 beeste gesteel het was "Mnr gaan maak 'n saak by jou polisiekantoor, ek is gatvol vir almal wat altyd die polisie beskuldig van alles". So gesê so gemaak en saak nommer 76/10/2018 word geopen. Ek skryf my verklaring in Afrikaans en teken dit in die teenwoordigheid van 'n baie hulpvaardige lid.
Later die aand ontvang ek 'n oproep wat meedeel dat ek na die aanklag kantoor moet gaan. Daar gekom toe moet my verklaring wat nou in Engels geskryf is deur die lid aan diens onderteken word en die Afrikaanse weergawe word aan my teruggegee. Dit is die nag van 18 Oktober 2018.
Intussen loop ek op 'n walglike spoor ten einde die eienaar van die voertuig wat nou die identifikasie plaatjie ontbreek op te spoor. Dit bring my in die kantoor van 'n vervoer onderneming in 'n ander dorp en die opvolg eienaar in 'n ander provinsie. Die diensbestuurder van VOLVO te Bloemfontein verloor sy humeur vir my oor die ellendige plaatjie wat aan een voertuig behoort wat nie naby die toneel kon wees nie terwyl die wat wel naby die toneel kon gewees het wat moontlik die plaatjie gedra het nou deur VOLVO beskerm word aangesien hulle kwansuis kliente se inligting vertroulik hanteer.
Daar gebeur niks met die saak nie en ek word ingelig om met Generaal Modise oor die saak te praat, sy is glo die "cluster" bestuurder (wat dit ookal mag beteken}. Na die eerste oproep begin daar iets gebeur en ek word soos 'n skoolkind opgeroep na die kantoor van die Veediefstaleenheid se kantoor. Daar geland word die leviete my voorgelees oor die feit dat hulp elders gesoek word. Steeds talm die saak en skielik weier die insleepdiens man om 'n verklaring af te lê uit vrees dat hy nie weer werk sou kry wanneer daar ongelukke is nie. Die ambulansman swyg soos die graf.
Daar kom 'n anonieme aanbeveling dat ek die Vrystaatse bevel van Veediefstal moet kontak en wohalla daar begin goed gebeur. Die man wat die saak ondersoek het kry bevordering en die saak word oorgeneem deur die volgende ondersoek beampte wat redelik gereeld met my kontak maak. Die saak vorder tot waar daar oog getuies was wat gesien het hoe die ambulans een kalf (sonder sy pensmis) in laai en die ander in "vangwaens" gelaai is.
Toe skielik op 15 Maart 2019 kry ek 'n "whatsapp" boodskap wat sê. " Hi dr. Prosecuter declined prosecution ...."
Wat opmerklik was op die toneel was. 1. daar was net 3 druppels bloed op die pad niks verder nie. 2. Geen doppies op die toneel. 3. die Voertuie wat gelaai het is deur ervare mense bestuur aangesien die bande op elke foto getol het wat bevestiging van die spore onmoontlik gemaak het. 4. Die Tracker sisteem is volgens inligting nie betaal deur SAPD dus kon die voertuie nie positief met die toneel verbind word nie. 5. Die bevelstruktuue van die nooddienste te Winburg weier samewerking. 6. Ongeag die feit dat elke dier wat vermis is onmiddellik geidentifiseer is en 'n DNA profiel beskikbaar is is die verdagtes nooit ondersoek ten einde 'n stukkie weefsel te bekom wat die dier en die verdagtes kan verbind nie. 7. Die veediefstal eenheid het nooit die eienaar van die voertuig wat die heining vernietig het ondersoek nie aangesien dit nie hulle werk is nie.
Ek is in my hart jammer vir die jongman wat in koelen bloed moes sterf aan die hand van die wie hy vertrou het. Ek is soos Boetman de bliksem in oor elke insident waar burgers van hierdie land versaak word in lewe en in huis en haard deur hulle wat ons moet veilig hou. Deur hulle wat ons eiendom moet beskerm.
Ek sou graag die regering blatant wou uitdaag om Boedelbelasting van vermoorde mense af te skryf, om alle vervanging agv diefstal se BTW af te skryf om hulle rekeninge te betaal sodat monitering behoorlik gedoen kan word. Om die mediese kostes te dra van die burgers wat beseer en verwond word tydens aanvalle of rooftogte. Ek wil die regering daag om ons as belastingbetalende burgers te beskerm teen die korruptes binne die organe van die staat.
Miskien moet ons meer sê oor DIE LAND
Vrystaat net ŉ dop
In ŉ sekere sin is van ŉ regeringsadministrasie in die Vrystaat net ŉ dop oor nadat voormalige Ace Magashule en sy trawante 2009 tot 2017 daarmee klaar is. Die lys van korrupsie en diefstal van staatsgeld kan ŉ paar boeke vul. Enkele van hierdie “monumente” is die volgende:
Die omstrede Estina suiwelplaas waarin die Vrystaatse regering sowat R220 miljoen belê het, is pas verbeurd verklaar aan die staat omdat daar niks op die plaas aangaan en daar feitlik geen bates op is nie.
Die omstrede visteelprojek by Gariepdam tussen die VS-regering en Chinese en waarin meer as R1 miljard belê is, het nog nie ŉ enkele vis opgelewer nie.
Te Trompsburg is die Albert Nzula Distrikshospitaal teen sowat R380 miljoen gebou, maar na sowat agt jaar word tans met uiters beperkte fasiliteite slegs 30 pasiënte daar behandel.
Tans is Magashule sekretaris-generaal van die ANC en spreek dit boekdele van wat verwag kan word van die organisasie en van vervolging vir die massiewe korrupsie.
Terroristiese aanvalle duur onverpoosd voort
Op 'n daaglikse basis word in sowel die hoofstroom media as op sosiale media berig van blankes wat as onskuldige burgerlikes in hul wonings – dorp, stad en plaas – oorval word deur gewapende swartes en óf vermoor word of gruwelik aangerand en gemartel word, met roof ooglopend as slegs 'n bysaak. Derhalwe dui die patroon onteenseglik op terrorisme en kan daar lank nie meer gepraat word van bloot misdaad nie.
Slegs enkele voorbeelde die afgelope week is o.m. ‘n middeljarige egpaar deur twee swart aanvallers in ‘n kampeerterrein by Fochville oorval, die man met klippe doodgeslaan en die vrou met ‘n hamer erg beseer; Robert Veldman en sy vrou Hester op ‘n plaas by De Wildt, Gauteng, deur vier gewapende aanvallers in die nag oorval, ernstig aangerand en van baie besittings beroof; Hans Goosen en sy gesin oorval op hul plaas by Westonaria deur vyf gewapende aanvallers en vir drie ure erg gemartel, voordat die aanvallers gevlug het met gesteelde goedere; ens.
Inmiddels het AfriForum tydens hul huidige bewusmakingsveldtog in Wes-Australië aangedui dat tot op hede in SA daar 346 plaasaanvalle en 46 plaasmoorde was.
SAID-katnes deur Nugent-kommissie oopgevlek
Ewe opspraakwekkend is die getuienis wat voor die Nugent-kommissie van ondersoek na die SA Inkomstediens (SAID) tydens die bestuurskap van geskorste kommissaris Tom Monyane. Daaruit blyk dit dat Zuma op gedwonge wyse in September 2014 vir Monyane, 'n voormalige hoof van die SA Korrektiewe Dienste en met geen ouditeurservaring nie, plek gemaak het by die SAID as kommissaris.
Dit is gedoen met die uitsluitlike doel dat Monyane die SAID moes korrupteer en omskep in 'n misdaadnet ten einde om ongemagtigde transaksies te kanaliseer en belastingontduiking vir bepaalde begunstigdes te bewerkstellig. In die proses het Monyane ontslae geraak van spesialiseenhede in die SAID wat ongerymdhede ondersoek en aan die kaak stel. Dit het meegebring dat die SAID ongelooflik geërodeer is en wanfunksioneel gemaak is, met bv een van die gevolge dat die stelsel van e-Filing in die SAID binne twee jaar ineen kan stort indien dit nie dringend opgegradeer word teen sowat R1 miljard nie.
Inmiddels het regter Nugent in ‘n voorlopige verslag aan pres. Ramaphosa gesê dit was ‘n ramp om Monyane aan te gestel het en dat aanbeveel word dat hy so spoedig moontlik afgedank word. Samevattend wil dit voorkom op hierdie stadium uit die verskillende prima facie getuienisse voor die Zondo- en Nugent-kommissies dat Jacob Zuma i.t.v. omvang van misdaad waarskynlik die grootste krimineel in die SA geskiedenis is.
VBS: Grootste bankroof nog in SA
Die plundery van die VBS Mutual Bank wat pas briljant oopgevlek is deur adv. Terry Motau in sy verslag getiteld “The Great Bank Heist” waaruit blyk dat sowat R2 miljard deur sowat 30 “begunstigdes” geplunder is, kom loshande neer op die grootste bankroof in die geskiedenis van die land. Wat dit in kort op neerkom, is dat die bank geskep is as 100% vir swartes en dat vooraf gereël is dat munisipaliteite en staatsondernemings soveel as moontlk geld in die bank sal inbetaal as sg. beleggings, maar dat dit aan die ander kant op misdadige wyse deur die uitvoerende hoof van die bank Andile Ramavhunga na die begunstigdes gekanaliseer sal word.
In die verslag van Motau, opgestel op versoek van die Reserwe Bank Omsigtigheidsowerheid, word die korrupte transaksies in detail aangedui, terwyl die name van al die skurke ook uitgespel word. Onder diegene is o.a. Brian Shivambu, broer van die adjunk-leier van die EFF Floyd, wat ‘n uitbetaling van R16 miljoen van die bank ontvang het; daarvan het hy aan Floyd R10 miljoen oorbetaal, waarvan Floyd weer R1,3 miljoen in die rekening van die EEF oorbetaal het.
Wie ook nog prominent in die verslag figureer, is oud-pres. Jacob Zuma en sy Nkandla-landgoed, asook die Vhembe-koning, Toni Mphephu Ramabulana, om slegs enkeles te noem.
Dus is die hele VBS-sage een massiewe misdaadprojek t.b.v. sg. swart bemagtiging.
Plundering van VBS Mutual Bank
In verslag wat adv. Terry Motau SC in opdrag van die SA Reserwebank na die VBS Mutual Bank gedoen het nadat die bank ineengestort het, blyk dit duidelik dat die instansie bloot ŉ geleentheid was om te plunder op mega skaal – 53 “begunstigdes” het “fooie” van R2 miljard uit die fondse van die bank ontvang. Van die verstommende gevalle is dat VBS Mutual Bank R16 miljoen betaal het aan Brian Shivambu, wat maar verlede jaar gegradueer het.
Hy het op sy beurt R10 miljoen betaal aan sy ouboet Floyd, adjunk-leier van die EFF, wat weer R1,3 miljoen oorbetaal het in die rekening van die EFF self.
Polisie dikwels kop in een mus met plaasaanvalle
Volgens navorsing deur dr. Johan Burger van die Instituut van Sekuriteitstudies (ISS) is lede van die SA Polisiediens dikwels kop in een mus met aanvallers tydens plaasaanvalle. Die navorsing wat oor jare gedoen is, dui daarop dat sommige Polisielede vooraf betrokke is by die beplanning van plaasaanvalle, dat Polisiewapens soms gebruik word in aanvalle en dat ná aanvalle Polisiedossiere van verdagtes in heelwat gevalle “vermis” raak.
Die resultate van hierdie navorsing het veral uitgekom in 'n onderhoud wat die Britse TV-joernalis Katie Hopkins met Burger gevoer het – om die verslag van Hopkins in hierdie verband te lees, volg hierdie skakel.
MRK bevestig SA regstellende aksie is onwettig
Meer vrae na vore oor grondgryp
658 Polisiedossiere sedert 2013 vermis
Terreur in die Wes-Kaap
Bladsy 1 van 5